ઇટાલીના જિયોના શહેરમાં એક મોટો પુલ ભારે વરસાદને કારણે તૂટી પડ્યો છે, જેનાં કારણે અનેક વાહન 90 મીટર (295 ફૂટ) નીચે ખાબક્યાં છે. દરમિયાન પોલીસ સૂત્રોનાં જણાવ્યા પ્રમાણે, 26 લોકોનાં મૃત્યુ થયાં છે અને 15 લોકો ગંભીર ઘાયલ થયા છે. અધિકારીઓના જણાવ્યા અનુસાર 12 લોકો હજી પણ લાપતા છે. ઘટના સ્થળેથી મળેલા અહેવાલો અનુસાર કાટમાળમાં ફસાયેલા લોકોના રડવાના, ચીસો પાડવાના અવાજ સંભળાઈ રહ્યા છે. ફસાયેલાં લોકોને બહાર કાઢવા માટે આખી રાત રાહત અને બચાવ કાર્ય ચાલ્યું. સ્થળ પર 300 કર્મચારીઓ બચાવ કાર્યમાં જોડાયા છે, ફસાયેલાં લોકોને શોધવા માટે કૂતરાંની પણ મદદ લેવાઈ છે.